section_heading: Prva godina
paragraph_text: Nakon sudjelovanja na srednjoškolskoj McDonald's All-American utakmici, Tyler je odlučio igrati za Tar Heelse na sveučilištu Sjeverne Karoline u Chapel Hillu. Na prvoj godini u prosjeku je postizao 18.9 poena i 7.8 skokova po utakmici, te završio kao drugi strijelac Atlantic Coast konferencije iza J. J. Redicka s Dukea. Jednoglasno je izabran za ACC freshmana godine i All-Conference momčad 2006. godine, te završio drugi iza Redicka u glasovanju za igrača godine ACC konferencije. Najbolju utakmicu sezone odigrao je 15. veljače 2006. protiv sveučilišta Georgia Tech, kojima je ubacio 40 poena uz 10 skokova. To je najbolji učinak jednog freshmana u povijesti ACC konferencije i najviši učinak postignutih poena u domaćoj dvorani Dean Smith Centera. Prethodni najviši učinak postigao je Joseph Forte protiv Tulse 2000. godine.